15/04/2014 | Administración LocalMunicipal
Carballo
Orde de execución de obras por motivos de seguridade e saúde públicas

ORDE DE EXECUCIÓN DE OBRAS POR MOTIVOS DE SEGURIDADE E SAÚDE PÚBLICAS I. O día 27/03/2014 don Juan Casimiro Marcuta Cimpanu, arquitecto técnico municipal, e dona Jane De Ceballos Petrauskas, arquitecta municipal, do Concello de Carballo, elaboraron un informe sobre o estado dun edificio de vivendas, en fase de construcción, sito na avenida de Razo - r/ María Barbeito - r/ María Mariño, en Carballo, na parcela con referencia catastral 5157847NH2855N0001JM, para valoración de posibles riscos ás persoas e sobre a vía pública. O informe conclúe que “A edificación, en evidente estado de abandono e paralización continuada das obras, comporta importantes riscos de seguridade pública para as persoas que poidan acceder ó interior da construción, toda vez que existe a posibilidade de entrar ao seu interior con relativa facilidade”. O informe propón, coa finalidade de evitar riscos, a realización das seguintes obras: “Para evitar os riscos inherentes á entrada de persoas ao inmoble, realizarase un tapiado das posibles vías de entrada á edificación desde a vía pública ou desde as parcelas valeiras lindantes, mediante un peche de muro de fábrica de bloque, ladrillo ou similar, construido de maneira sólida e ben anclado ó perímetro dos ocos, conformando un cerre permanente e a proba de vandalismo, coa finalidade de impedir a entrada de persoas á construción. Concretamente, estes cerres realizaranse nas seguintes zonas de planta baixa: – No acceso á rampa de garaxe. – No perímetro do edificio lindeiro coas parcelas valeiras do vento noroeste, a nivel de planta baixa e cunha altura de uns dous metros por encima da rasante das mencionadas parcelas. – Nos ocos das portas de planta baixa, sustituindo as actuais portas polo cerre. Para evitar o risco de contactos eléctricos na vía ou espacio público, debe procederse ao corte do suministro eléctrico do/s cadro/s de obra en fachada (xestión ante a compañía suministradora).” II. Segundo os datos tributarios desta administración, a parcela con referencia catastral 5157848NH2855N0001EM é propiedade de Grupo Riotorto, SL, con CIF B70029905, mentres que a licenza para a construción de 69 vivendas na referida parcela foi solicitada por Proanje, SL, con CIF B15797541. III. Á vista do anterior procede actuar de maneira imperiosa e urxente, pois os riscos que supón para a cidadanía o actual estado da edificación, convirten esta situación nunha cuestión de seguridade e saúde pública. IV. O día 02/04/2014 ditouse o decreto de Alcaldía número 2014000717, polo que se requiría a Grupo Riotorto SL e a Proanje SL a execución das obras sinaladas nos informes técnicos, sen que esa resolución puidese ser notificada a ningunha das dúas partes interesadas. De acordo co recollido nos artigos 93 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, e coa normativa en materia de réxime local, RESOLVO: Primeiro. –Ordenar, solidariamente, a Grupo Riotorto, SL, en calidade de propietario, e a Proanje SL, en calidade de promotor, a execución das medidas previstas nos informes técnicos referidos na parte expositiva para garantir a seguridade e saúde públicas, co fin de evitar os posibles danos ás persoas, mediante a realización das seguinte obras: – Para evitar os riscos inherentes á entrada de persoas ao inmoble, realizarase un tapiado das posibles vías de entrada á edificación desde a vía pública ou desde as parcelas valeiras lindantes, mediante un peche de muro de fábrica de bloque, ladrillo ou similar, construido de maneira sólida e ben anclado ó perímetro dos ocos, conformando un cerre permanente e a proba de vandalismo, coa finalidade de impedir a entrada de persoas á construción. Concretamente, estes cerres realizaranse nas seguintes zonas de planta baixa: * No acceso á rampa de garaxe. * No perímetro do edificio lindeiro coas parcelas valeiras do vento noroeste, a nivel de planta baixa e cunha altura de uns dous metros por encima da rasante das mencionadas parcelas. * Nos ocos das portas de planta baixa, sustituindo as actuais portas polo cerre. – Para evitar o risco de contactos eléctricos na vía ou espacio público, debe procederse ao corte do suministro eléctrico do/s cadro/s de obra en fachada (xestión ante a compañía suministradora. Segundo. –Conceder un prazo improrrogable de dez (10) días hábiles para que proceda á realización das obras referidas, contados a partir do seguinte ao publicación deste anunción no Boletín Oficial da Provincia. Terceiro. –Transcorrido o prazo concedido sen que as partes obrigadas executasen as medidas mencionadas, procederase polo Concello á execución subsidiaria dos traballos, sendo o custo destes pola conta das partes obrigadas á súa execución (artigo 98 Lei 30/92, de 26 de novembro, de Réxime Xurídico das Administracións Públicas e Procedemento Administrativo Común). Carballo, 08 de abril de 2014. Santiago Raul El Amrati Piminchumo de Carballo